یئنی بیر حیات امیدی ایله لیبی-ده یولا چیخان قاچقین‌لاری داشییان ایکی رئزین قاییق آک دنیزینده باتدی، 11 اینسانین جسدی ساحل-ده تاپیلدی.
بیرینجی فاجعه دونن سحر میدانا گلدی. لیبی-ده 132 قاچقین ایله یولا چیخان قاییق ایتالیا ساحل‌لرینه چاتا بیلمه‌دن چئوریله‌رک باتدی.
جمعی 50 قاچقینی قورتارماق مومکون اولدو و اونلار "پوززالو" ساحلینه گتیریلدی. آرا‌لاریندا اوشاق‌لارین دا اولدوغو 82 نفر ایسه ایتکین دوشدو.
دیگر فاجعه‌لی خبر ایسه لیبی-نین زاویه ساحل‌لرین‌دن گلدی. 10-و قادین اولماقلا 11 آدامین جسدی ساحله چیخیب، تخمینن 100 آدامین تالعیندن ایسه خبر یوخ‌دور.
قاچقین‌لار، تأسف کی، چوخ واخت کؤهنه گمی و رئزین قاییق‌لارلا محاربه‌نین اودون‌دان-آلووون‌دان خلاص اولماغا چالیشیرلار. آک دنیزده سون 5 آیدا 1150-دن چوخ قاچقین حیاتینی ایتیردی. سون اوچ گون ایچینده ایسه بؤلگه‌ده 6 مین‌دن چوخ قاچقین سولاردا بوغولماق‌دان قورتاریلا‌راق ایتالیایا آپاریلدی.
